**Savina Ski Jumping Center** on viiden muovitetun hyppyrimäen muodostama mäkihyppystadion Ljubnossa Sloveniassa.

Historia
--------

Ensimmäiset mäkihyppykilpailut järjestettiin Ljubnossa jo vuonna 1931 luonnonmäistä. Vuonna 1947 Stanko Bloudek, joka suunnitteli Planicaan Velikanka-lentomäen, vieraili Ljubnossa ja selvitti K60-hyppyrimäen rakentamista Ljubnoon. Rakennustyöt aloitettiin vuonna 1949 ja ne kestivät kolme vuotta. Uuden hyppyrimäen avajaisia vietettiin 8. helmikuuta 1952. Franc Jamnik suoritti avajaishypyn.

Vuonna 1953 Bloudek tuli Ljubnoon kertomaan, että Slovenian hiihtoliitto oli arvostellut häntä Ljubljanassa, koska hän oli rakennuttanut ainoastaan suurmäen, eikä yhtään pienempää hyppyrimäkeä, joissa olisi voinut harjoitella ennen suurmäkeen siirtymistä. Niinpä päätettiin rakentaa K25-hyppyrimäki, joka rakennettiin vuonna 1955. Ljubnossa järjestettiin mäkihyppykilpailuja vuosittain vuoteen 1962 asti.

Vuonna 1973 perustettiin SSK Ljubno -hiihtoseura, joka samana vuonna järjesti seuraavan ison kilpailun, sekä päätti remontoida K60-hyppyrimäen K65-hyppyrimäeksi ja rakentaa siihen tuomaritornin, remontoida K25-hyppyrimäki K35-hyppyrimäeksi ja rakentaa uusi K18-hyppyrimäki. Vuonna 1974 kaikki nämä rakennustyöt saatiin tehtyä ja vuonna 1975 rakennettiin tuomaritorni myös K35-hyppyrimäelle. Jo vuonna 1978 ensimmäiset suunnitelmat K65-hyppyrimäen muuttamiseksi K80-hyppyrimäeksi tehtiin.

Vuonna 1983 K18-hyppyrimäen alastulorinteeseen asennettiin muovitus ja hyppyrimäen K-piste siirtyi 20 metriin. Vuonna 1985 rakennettiin muovitettu K8-hyppyrimäki aloitteleville mäkihyppääjille. Kesällä 1989 K35-hyppyrimäen alastulorinteeseen asennettiin muovitus ja K-piste siirtyi 45 metriin. Vuonna 1990 rakennettiin huoltotilat hyppääjille pienimmille hyppyrimäille.

1990-luvun lopulla remontoitiin K65-hyppyrimäki K85-hyppyrimäeksi ja vuosina 2000–2001 rekonstruoitiin muovitetut K45-, K20- ja K8-hyppyrimäet, rekonstruoinnin jälkeen hyppyrimäkien K-pisteet sijaitsivat 40, 20 ja 10 metrissä. Turvallisuussyistä K40-hyppyrimäkeä piti remontoida vuonna 2004 ja vuotta myöhemmin myös Skakalnica Logarska Dolinaa modernisoitiin, modernisoinnin yhteydessä HS-piste asetettiin 95 metriin. Vuoden 2006 jälkeen Skakalnica Logarska Dolinassa on järjestetty vuosittain naisten korkea tasoisimpia cup-kilpailuita.

Maailmancupkilpailuiden turvaamiseksi Skakalnica Logarska Dolinan rekonstruoitiin uudelleen vuonna 2015, työt aloitettiin maaliskuussa vanhan hyppyrimäen purkamisella Janez Gorišekin suunnitelmien mukaisesti. Remontin yhteydessä rakennettiin myös uusi tuomaritorni ja hiihtohissi. Kesällä 2017 HS-piste siirrettiin 94 metriin ja alastulorinne muovitettiin kesällä 2018. Kesällä 2017 myös K20-hyppyrimäen K-piste siirrettiin 22 metriin ja HS-pisteeksi asetettiin 26 metriä.

Skakalnica Logarska Dolina
--------------------------

### Mäkiennätyksen kehittyminen (miehet)

Mäkiennätyksen 89,5 metriä on hypännyt Dejan Judež.

| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 8.2.1952 | Jugoslavian federatiivisen kansantasavallan lippu Franc Jamnik |  | Avajaiset | Avajaishyppy |
| 21.1.2006 | Slovenia Saso Tadic | 85,5 m | FIS Cup |  |
| 88,0 m |   |
| 22.1.2006 | Slovenia Žiga Mandl |  |
| 27.2.2009 | **Slovenia Dejan Judež** | **89,5 m** | HS95-mäen mäkiennätys |

### Mäkiennätyksen kehittyminen (naiset)

Naisten mäkiennätyksen 96,5 metriä on hypännyt Daniela Iraschko-Stolz.

| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 14.1.2006 | Slovenia Monika Planinc | 71,0 m | Continental Cup |  |
| Saksa Jenna Mohr | 82,0 m |  |
| Italia Lisa Demetz | 84,0 m |  |
| Yhdysvallat Lindsey Van | 84,5 m |  |
| Norja Anette Sagen | 87,5 m |  |
| 25.1.2009 | Saksa Jenna Mohr | *88,5 m* |  |
| 7.2.2010 | Itävalta Daniela Iraschko | 89,5 m |  |
| 10.2.2012 | Yhdysvallat Sarah Hendrickson | *91,0 m* | Maailmancup |  |
| 11.2.2012 | Itävalta Daniela Iraschko | 90,0 m |  |
| 12.2.2012 | Japani Sara Takanashi |  |
| Yhdysvallat Sarah Hendrickson | 91,5 m |  |
| 95,0 m |   |
| 14.2.2016 | Itävalta Daniela Iraschko-Stolz | Maailmancup |  |
| Slovenia Maja Vtič | 95,5 m |  |
| 12.2.2017 | **Itävalta Daniela Iraschko-Stolz** | **96,5 m** | Maailmancup | HS95-mäen mäkiennätys |
| 24.1.2021 | Itävalta Marita Kramer | *99,0 m* | Maailmancup |  |

### Kesämäkiennätyksen kehittyminen (miehet)

Kesämäkiennätyksen 97,5 metriä on hypännyt Artti Aigro.

| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 13.10.2018 | Slovenia Žak Mogel | 90,5 m | Muovimäen avajaiset |  |
| *92,5 m* | Kaatunut |
| 3.8.2019 | Yhdysvallat Casey Larson | 93,0 m | FIS Cup |  |
| Slovenia Tjas Grilc |  |
| Saksa Tom Gerisch | 95,0 m |  |
| 4.8.2019 | Itävalta Stefan Rainer | 96,0 m |  |
| **Viro Artti Aigro** | **97,5 m** |  |

### Kesämäkiennätyksen kehittyminen (naiset)

Naisten kesämäkiennätyksen 94,5 metriä on hypännyt Nika Križnar.

| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 3.8.2019 | Kanada Nicole Maurer | 68,0 m | FIS Cup |  |
| Unkari Virág Vörös | 77,5 m |  |
| Etelä-Korea Park Guy-lim | 79,5 m |  |
| Unkari Virág Vörös | 80,5 m |  |
| Slovenia Nika Križnar | 89,0 m |  |
| 90,5 m |  |
| Slovenia Urša Bogataj | 93,5 m |  |
| 4.9.2021 | **Slovenia Nika Križnar** | **94,5 m** |  |

Lähteet
-------

* Logarska Dolina skisprungschanzen.com (englanniksi, saksaksi, puolaksi)
* Ljubno: 100 meters will not be an illusion anymore skisprungschanzen.com (englanniksi)
* Love for ski jumping strong enough to build a modern ski jumping centre (Arkistoitu – Internet Archive) The Slovenia Times (englanniksi)
* Results – Ljubno fis-ski.com (englanniksi)

### Viitteet

1. ↑  Certificate of Plastic Hill – 351/SLO-M (pdf) *medias4.fis-ski.com*.  20.7.2019. FIS. Viitattu 25.2.2020. (englanniksi)